Hvis porcelænet er helt uden krakeleringer, kan du fjerne kalkrandene med en blanding af tre dele vand og en del eddikesyre. Du bliver nødt til at starte med et lille forsøg for at undersøge, om skålen tåler behandlingen. Vrid en klud eller et stykke vat op i blandingen, og læg det på et lille sted. Fjern kluden/vattet efter 10-15 minutter, og nu skulle kalken gerne være til at fjerne med en blød børste. Hvis porcelænet ser fint ud herefter, fylder du skålen med blandingen og lader det stå 15-30 minutter, eller indtil du kan fjerne kalken med en blød børste. Slut med at vaske skålen med rent vand.